wickkiey/tamil-wikipedia-markdown huggingface dataset:
# எலினா சையட்சு



**எலினா சையட்சு** (*Elena Zaiatz*) என்பவர் உருசிய நாட்டின் பெண் சதுரங்க கிராண்டு மாசுட்டர் ஆவார். எலினா சயாட்சு என்ற பெயராலும் இவர் அறியப்படுகிறார். இவர் 1969 ஆம் ஆண்டு சூன் மாதம் 16 ஆம் நாள் பிறந்தார். பெண் கிராண்டு மாசுட்டர் என்ற பட்டத்துடன் இவர் சதுரங்கம் ஆடி வருகின்றார். அனைத்துலக சதுரங்கப் போட்டிகளில் எலினா பெலாரசு மற்றும் உருசியா ஆகிய இரண்டு நாடுகளின் சார்பாகவும் பங்கேற்று விளையாடி வருகிறார். 1986 முதல் 2006 ஆம் ஆண்டு வரை இவர் பெலாரசு நாட்டிற்காக விளையாடி வந்தார். 2007 ஆம் ஆண்டு முதல் உருசியாவிற்காக எலினா விளையாடி வருகிறார். பெலாரசு மாநில பல்கலைக்கழகத்தில் எலினா தன்னுடைய பட்டப்படிப்பை முடித்து பட்டம் பெற்றுள்ளார்.  

1994-1996 ஆன் ஆண்டில் பெலாரசு நாட்டு சார்பாக சதுரங்க ஒலிம்பியாடு போட்டிகளில் இவர் விளையாடினார். 2006 ஆம் ஆண்டு நடைபெற்ற உலக சதுரங்க சாம்பியன் பட்டப்போட்டியில் உருசியாவின் சார்பாக விளையாடினார்.. 1988 இல் பெலாரசின் தேசிய சதுரங்க சாம்பியன் பட்டத்தையும், இதே ஆண்டில் நடைபெற்ற 20 வயதுக்குட்பட்டோர் உலக சதுரங்க சாம்பியன் பட்டத்தையும் இவர் வென்றார்.
# கீரனூர் ஊராட்சி (தஞ்சாவூர்)


**கீரனூர் ஊராட்சி** (*Keeranur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  

## மக்கள் தொகை
2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 1486 ஆகும். இக்கிராமத்தில் மொத்த 381 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 73.3% மற்றும் பெண்களின் எழுத்தறிவு விகிதம் 33.2% ஆகும்.
# தென் கன்னட மாவட்டம் (சென்னை மாகாணம்)


**தென் கன்னட மாவட்டம்** அல்லது **தென் கனரா மாவட்டம்** (South Canara) என்பது பிரித்தானிய இந்தியாவின், சென்னை மாகாணத்துக்கு உட்பட்ட ஒரு மாவட்டம் ஆகும். இதன் அமைவிடம் . ஆகும். இது தற்போதைய கர்நாடக மாவட்டங்களான தெற்கு கன்னடம் மாவட்டம் , உடுப்பி மாவட்டம் மற்றும் கேரளத்தின் காசர்கோடு மாவட்டம் ஆகியவற்றை உள்ளடக்கியதாக இது இருந்தது. சென்னை மாகாணத்தின் மிகவும் பின்தங்கிய மாவட்டமான இதில் முதன்மையாக துளுவம், மலையாளம், கன்னடம், கொங்கணி , பியரி ஆகிய மொழிகள் பேசப்பட்டன. இது 1947லில் தட்சிண கன்னட மாவட்டம் எனப் பெயர் மாற்றப்பட்டது.  

நான்காம் மைசூர் போரின் முடிவில் பிரித்தானிய கிழக்கிந்திய நிறுவனத்தால் திப்பு சுல்தான் தோற்கடிக்கப்பட்டார். இதன் பின்னர் திப்புசுல்தானிடம் இருந்து கைப்பற்றிய இப்பகுதியை வடகன்னட மாவட்டத்தின் பகுதியையும் உள்ளடக்கியதாக 1799இல் கனரா மாவட்டம் உருவாக்கப்பட்டது. இந்த கனரா மாவட்டமானது சென்னை மாகாணத்துக்கு உட்பட்டதாக இருந்தது. 1859இல் இந்த மாவட்டமானது தெற்கு வடக்கு என இரு மாவட்டங்களாக பிரிக்கப்பட்டது. வட கன்னட மாவட்டமானது பம்பாய் மாகாணத்துடன் இணைக்கப்பட, தெற்கு கன்னட மாவட்டமானது சென்னை மாகாணத்துடன் தக்கவைக்கப்பட்டது. தெற்கு கன்னட மாவட்டத்தின் தலைநகராக மங்களூர் இருந்தது. இந்த மாவட்டமானது பரப்பளவு கொண்டதாக இருந்தது.  

## வட்டங்கள்
இந்த மாவட்டமானது ஆறு வட்டங்களாக பிரிக்கப்பட்டு இருந்தது:  

- அமினிதிவி தீவு (இலட்சத்தீவுகள்) (பரப்பு:)
- குந்தாபுரா வட்டம் (பரப்பு:; தலைமையகம்: குந்தாபுரா)
- காசர்கோடு வட்டம் (பரப்பு:; தலைமையகம்: காசர்கோடு)
- மங்களூர் வட்டம் (Area:; தலைமையகம்: மங்களூர்)
- உடுப்பி வட்டம் (Area:; தலைமையகம்: உடுப்பி)
- உப்பினங்காடி வட்டம் (Area:; தலைமையகம்: புத்தூர்)

## நிர்வாகம்
இந்த மாவட்ட நிர்வாகமானது மாவட்ட ஆட்சியரால் மேற்கொள்ளப்பட்டது. மாவட்டமானது நிர்வாக வசதிக்காக மூன்று கோட்டங்களாகப் பிரிக்கப்பட்டிருந்தது:  

- குந்தாபுரா கோட்டம்: குந்தாபுரா மற்றும் உடுப்பி வட்டங்கள்
- மங்களூர் கோட்டம்: மங்களூர் மற்றும் அமினிதிவி தீவுகள்
- புத்தூர் கோட்டம்: உப்பினங்காடி மற்றும் காசர்கோடு வட்டங்கள்.

இந்த மாவட்டத்தில் மங்களூர் மற்றும் உடுப்பி என இரு நகராட்சிகள் இருந்தன.  

## மக்கள் வகைப்பாடு

மாவட்டத்தில் பெரும்பான்மையாக பில்வா, பந்த் மக்கள் இருந்தனர். சென்னை மாகாணத்தில் பிராமணர்கள் மிகுதியாக வாழும் மாவட்டங்களான தஞ்சாவூர் மற்றும் கஞ்சாம் மாவட்டங்களைவிட இந்த மாவட்டத்திலேயே பிராமணர்கள் (மக்கள் தொகையில் 12% ) மிகுதியாக வாழ்ந்து வந்தனர்.  

இந்தப் பகுதியின் அசல் பூர்வ குடிகள் துளு மக்கள் (பந்த், பில்வா, மோகவீரர், குலாலர், தேவதிகர்) ஆவர். இப்பகுதியில் முதலில் குடியேறிய பிராமணர்கள் ஸ்தானிகர் ஆவர். இதனால் இவர்கள் துளு பிராமணர்கள் என அழைக்கப்பட்டனர். மற்றவர்கள் ஷிவல்லி, சரஸ்வத், ஹவியக, கோதாஹ உள்ளினத்தவர்கள், மஹார்ஸ், மலை பழங்குடிகள் (கொரகஸ்) ஆவர்.
# அல்காமா சுரங்கம்



**அல்காமா சுரங்கம்** (*Algama mine*) உருசியாவின் தூரக்கிழக்கிலுள்ள கபரேவ்சுக் பிரதேசத்தின் அயானோ-மேசுக்கி மாவட்டத்தில் அமைந்துள்ள சிர்க்கோனியச் சுரங்கம் ஆகும். உருசியாவில் அமைந்துள்ள சிர்க்கோனிய சுரங்கங்களில் இதுவும் ஒரு பெரிய சுரங்கமாகும். இச்சுரங்கத்தில் 93.7 மில்லியன் டன்கள் சிர்க்கோனியத் தாது இருப்பில் உள்ளதாக மதிப்பீடுகள் தெரிவிக்கின்றன. இத்தாதுவில் கலந்துள்ள சிர்க்கோனியத்தின் தரம் 4.62% ஆகும். வடக்கு ஆசிய கிரேட்டான் எனப்படும் மிகத் தொன்மையான சிடானோவாய் தொகுதியின் தென்கிழக்கு விளிம்பில் இச்சுரங்கம் அமைந்துள்ளது.
# பைராக்சுமாங்கைட்டு



**பைராக்சுமாங்கைட்டு** (*Pyroxmangite)* என்பது MnSiO<sub>3</sub>.என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ரோடோனைட்டின் உயர் அழுத்த, தாழ்வெப்ப ஈருருவக் கனிமமாகும்  

மாங்கனீசு நிறைந்த உருமாற்ற தாதுப் படிவுகளில் பைராக்சுமாங்கைட்டு தோன்றுகிறது. இதனுடன் சிபெசார்ட்டைன், டெப்ராயிட்டு, அல்லிகேன்யைட்டு, ஆசுமானைட்டு, பைரோபேனைட்டு, அலாபேன்டைட்டு, ரோடோனைட்டு மற்றும் ரோடோகுரோசைட்டு போன்ற கனிமங்களும் கலந்து காணப்படுகின்றன என்ற குறியீட்டால் அடையாளப்படுத்துகிறது.
# தென்னிந்தியத் திரைப்படத்துறை

**தென்னிந்தியத் திரைப்படத்துறை** (Cinema of south India) என்பது ஐந்து வெவ்வேறு திரைப்படத்துறைகள் ஒன்று சேர்ந்த கூட்டமைப்பாகும். தமிழ், கன்னடம், மலையாளம், தெலுங்கு மற்றும் துளு ஆகிய திரைப்படத் தொழில் நிறுவனங்களை ஒன்றிணைத்தது. சென்னை, பெங்களூரு, கொச்சி, ஐதராபாத்து மற்றும் மங்களூர் போன்ற நகரங்களை போன்ற நகரங்களை தலைமை இடங்களாக கொண்டு இயக்குகின்றன.  

தென்னிந்திய சினிமா துவக்கத்தில் சுயமாக வளர்ச்சியடைந்தது. மேலும் தென்னிந்திய தொழில்நுட்ப வல்லுநர்கள் பிற மொழிப்படங்களில் வேலை பார்க்கும் வாய்ப்பு, வியாபாரா ரீதியிலான வெற்றி , உலகமயமாக்கல் போன்ற காரணங்களினால் தென்னிந்திய சினிமா வளர்ச்சி பெற்றது.. இதனை தென்னிந்திய திரைப்பட சம்மேளன வர்த்தக நிறுவனம் கட்டுப்படுத்துகிறது. தமிழ் மற்றும் தெலுங்குத் திரைப்படத் துறையின் வருவாய் 36% ஆகும்.  

## வரலாறு
### சென்னை மாகாணத்தின் ஆரம்பகால தொடக்கங்கள்
. ஸ்டுடியோஸ், இந்தியாவின் பழமையான எஞ்சியிருக்கும் ஸ்டூடியோ ]]  

1897இல் ஐரோப்பியர் *விக்டோரியா பப்ளிக் ஹால்* என்ற மௌன குறும்படத்தைத் (ஊமைப்படம்) தயாரித்து சென்னையில் வெளியிட்டார். திரைப்படங்களில் கற்பனையற்ற கதாபாத்திரங்கள் இடம் பெற்றன. தினசரி நிகழ்வில் காணப்படும் புகைப்படப் பதிவுகளாக இருந்தன. மெட்ராஸ் (இன்றைய சென்னை) இல் ஊமைப்படங்களை திரையிடுவதற்காக எலக்ட்ரிக் தியேட்டர் நிறுவப்பட்டது. இது பிரிட்டன் சமூகத்தினருக்கு மிகவும் பிடித்ததாக இருந்தது. இது சில ஆண்டுகளுக்குப் பிறகு மூடப்பட்டது. தற்போது இந்த கட்டிடம் அண்ணாசாலை (மவுண்ட் ரோடு) தபால் நிலையத்தின் ஒரு பகுதியாக உள்ளது. மவுண்ட் ரோடில் *லிரிக் தியேட்டர் என்ற ஒன்றும் இருந்தது. இந்த இடத்தில் ஆங்கில மேற்கத்திய இசை நிகழ்ச்சிகள், பால்ரூம் நடனங்கள், ஊமைப்படங்கள் போன்றவை வெளியிடப்பட்டன. திருச்சியில் தென்னிந்திய இரயில்வேயின் ஊழியரான *சுவாமிக்கண்ணு வின்சென்ட்* என்பவர், பிரெஞ்சுகாரரான *டூ பாண்ட்'' இடம் இருந்து ஊமைப்படங்களை விலைக்கு வாங்கி ஒரு வணிக நிறுவனத்தில் காட்சிப்படுத்தினார். அவர் படங்களை வெளியிடுவதற்கான கூடாரங்களை(டென்ட்) அமைத்தார்.அவரது டென்ட் சினிமா மாநிலம் முழுவதும் பயணித்தது. எனவே மக்களிடையே மிகவும் பிரபலமடைந்தது. பிற்பாடு, அவர் டாக்கிஸ்களைத் தயாரித்தார்.  

சாமிக்கண்ணு வின்சென்ட் கோயம்புத்தூரில் தென்னிந்தியாவின் முதல் சினிமாவை உருவாக்கினார். இவர் டென்ட் சினிமா என்ற முறையை உருவாக்கினார். சேலம் (மாடர்ன் தியேட்டர்ஸ் ஸ்டுடியோ) மற்றும் கோயம்புத்தூரில் (மத்திய ஸ்டூடியோ, நெப்டியூன் மற்றும் பக்ஷிராஜா) போன்ற திரைப்பட ஸ்டூடியோக்கள் கட்டப்பட்டன. சென்னையில் விஜய வாஹினி ஸ்டுடியோ மற்றும் ஜெமினி ஸ்டுடியோஸ் கட்டப்பட்டன. தென்னிந்திய மொழிகள் திரைப்படத்தின் மையமாக சென்னை விளங்கியது.  

### முதல் தென்னிந்திய திரைப்படங்கள்
இந்திய திரைப்பட கம்பெனி லிமிட்டை நிறுவிய ஆர். நடராஜா அவர்களால் தயாரிக்கப்பட்ட *கீசக வதம்* (கீசகனின் அழிவு) என்பதே சென்னையின் முதலில் தயாரிக்கப்பட்ட திரைப்படமாகும்.  

## திரைப்படத்துறைகள்
- கன்னடத் திரைப்படத்துறை
- மலையாளத் திரைப்படத்துறை
- தமிழகத் திரைப்படத்துறை
- தெலுங்குத் திரைப்படத்துறை
- துளு திரைப்படத்துறை
# அசாம் முதலமைச்சர்களின் பட்டியல்



**அசாம் முதலமைச்சர்**, இந்திய மாநிலமான அசாமின் அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார். தற்போது இம்மாநிலத்தின் முதல்வராக ஹிமாந்த பிஸ்வாஸ் சர்மா 10 மே 2021 முதல் பதவியில் உள்ளார்.  

## முதலமைச்சர்கள்
| வ. எண் | பெயர் | படம் | தொகுதி | பதவிக் காலம் | கட்சி | பதவியில் இருந்த நாட்கள் |
| --- | --- | --- | --- | --- | --- | --- |
| 15 | ஹிமாந்த பிஸ்வாஸ் சர்மா | ஜலுக்பாரி சட்டமன்றத் தொகுதி | 10 மே 2021 | *தற்போது பதவியில்* | பாரதிய ஜனதா கட்சி | } |
# துள்ளும் காலம்

**துள்ளும் காலம்** (***Thullum Kaalam***) ஏ. சாரனா இயக்கத்தில், 2005 ஆம் ஆண்டு வெளிவந்த இந்தியத் தமிழ்த் திரைப்படமாகும். லட்சுமி தயாரிப்பில், எஸ். பி. பூபதி இசை அமைப்பில், 29 ஜூலை 2005 ஆம் தேதி வெளியானது. ஷங்கர், ஹீரா, மேகா, வினிதா, ராஜீவ், ஸ்ரீமன், பல்லவி, ரஜினி நிவேதா, குமரிமுத்து மற்றும் பலர் நடித்துள்ளனர்.  

## நடிகர்கள்
ஷங்கர், ஹீரா, மேகா, வினிதா, ராஜீவ், ஸ்ரீமன், பல்லவி, ரஜினி நிவேதா, குமரிமுத்து, காதல் சுகுமார், கொட்டாச்சி, பயில்வான் ரங்கநாதன், மேனேஜர் சீனா, முருகன், மிமிகிரி செந்தில், தரீக்கா, விவேகா.  

## கதைச்சுருக்கம்
பனிரெண்டாம் வகுப்பு பயிலும் மாணவன் சிந்துராஜ் என்கிற சிந்து (ஷங்கர்), ஆசிரியையான தன் அக்கா போர்க்கொடி (வினிதா) மற்றும் ராணுவ அதிகாரியான அண்ணன் சந்தோஷ் (முருகன்) ஆகியோருடன் வாழ்ந்து வருகிறான். போர்க்கொடி தன் தம்பிகளுக்காக எதுவும் செய்யும் குணம் கொண்டவள். நன்கு படிக்கும் சக மாணவியான தமிழ்ச்செல்வி, சிந்துவை வெறுக்கிறாள். தேர்வில் வெற்றிபெற்ற சிந்து தன் நண்பர்களுடன் கல்லூரியில் படிக்க பட்டணம் செல்கிறான்.  

கல்லூரியில், திவ்யா (மேகா) சிந்துவை விரும்புகிறாள். கல்லூரி பாட்டு போட்டியில் பங்குபெற்று முதல் பரிசு பெறுகிறான் சிந்து. சிந்துவை தன் பெற்றோருக்கு அறிமுகப்படுத்த ஆசைப்பட்டாள் திவ்யா. ஆனால், சிந்து பல காரணங்களால் தந்திப்பதை தவறவிட்டான். பின்னர், குடிபோதையில் சிந்து திவ்யாவை தவறாக பேச, கோபம் கொண்ட திவ்யா, சிந்துவை வெறுத்து தன் பெற்றோர்களுடன் அமெரிக்கா சென்றுவிடுகிறாள்.  

இதற்கிடையில், ஊர் திரும்பும் சந்தோஷிற்கு தமிழ்ச்செல்வியை திருமணம் செய்து வைக்க விரும்பினாள் போர்க்கொடி. ஆனால், தமிழ்செல்வி அதை மறுத்துவிட்டாள். பின்னர் நிச்சயமாகும் தமிழ்செல்வியின் திருமணம், வரதட்சணையின் காரணமாக நின்றுவிடுகிறது. சிந்துவும் தமிழ்ச்செல்வியும் திருமணம் செய்துகொள்கிறார்கள். பின்னர் என்னவானது என்பதே மீதிக் கதையாகும்.  

## ஒலிப்பதிவு
இந்தப் படத்தின் பின்னணி மற்றும் பாடல்களின் இசையை அமைத்தது எஸ். பி. பூபதி ஆவார். விவேகா, விக்டர் தாஸ், கிருதயா ஆகியோர் எழுதிய பாடல்கள் 2005 ஆண்டு வெளியானது.  

### பாடல்களின் பட்டியல்
1. துள்ளும் காலம் (4:45) - திப்பு
1. 60 வயதில் (5:13) - பிரசன்ன ராவ்
1. தை பிறந்தது (5:40) - பிரபு, ப்ரியா
1. செம்பருத்தி (6:06) - ஹரிஷ் ராகவேந்திரா
1. எக்களிற (5:07) - ஸ்ரீலேகா பார்த்தசாரதி
# சிந்துபாத் (1995 திரைப்படம்)



**சிந்துபாத்** (*Sindhu Bath*) பாலு ஆனந்த் இயக்கத்தில், 1995 ஆம் ஆண்டு வெளிவந்த இந்தியத் தமிழ்த் திரைப்படமாகும். மன்சூர் அலி கான், கஸ்தூரி, சங்கவி, ஆர். சுந்தர்ராஜன், செந்தில், கோவை சரளா, ஜெய்கணேஷ் மற்றும் பலர் நடித்துள்ளனர். டி. எம். ஜெயமுருகன் மற்றும் எம். அப்பு தயாரிப்பில், தேவா இசையில், 15 செப்டம்பர் 1995 ஆம் தேதி வெளியானது.  

## நடிகர்கள்
மன்சூர் அலி கான், கஸ்தூரி, சங்கவி, ராஜன் பி. தேவ், ஆர். சுந்தர்ராஜன், செந்தில், கோவை சரளா, ஜெய்கணேஷ், ரா. சங்கரன், கிருஷ்ணமூர்த்தி, எம். சி. நடராஜன், பி. அசோக்ராஜன், ஜோக்கர் துளசி, நெல்லை சிவா, கர்ணன், ராதா ராணி.  

## கதைச்சுருக்கம்
சிறையிலிருந்து விடுதலையாகி வெளியே வரும் மயில்சாமி (மன்சூர் அலி கான்) வங்கி கொள்ளை ஒன்றில் மாட்டிக்கொள்கிறான். கொள்ளையன் முத்துவை, போலீசில் பிடித்துக் கொடுக்கிறான் மயில்சாமி. ஒரு நல்ல காரியத்திற்காக தான் திருடியதாக சொல்லும் முத்துவுடன் சேர்ந்து மயில்சாமியும் காவல் நிலையத்திலேயே பணத்தை விட்டுவிட்டு தப்பி ஓடுகிறான்.  

முத்துவின் முதலாளி வீட்டில் மயில்சாமி தங்க அனுமதி கிடைத்தது. தன் முதலாளியின் மகள் ஷோபனாவின் (கஸ்தூரி) திருமணத்திற்காத தான் திருடியதாக கூறுகிறான் முத்து. சாரங்கன் தான் ஷோபனாவின் தந்தை என்று மயில்சாமிக்கு தெரியவந்தது.  

கடந்த காலத்தில், ஏழை வளையல் வியாபாரியாக இருக்கும் மயில்சாமி, கண்ணாத்தாவை (சங்கவி) திருமணம் செய்கொள்ள, கோவில் நகையை திருடச் சொன்னார் சாரங்கன். மயில்சாமியும் நகையை கொண்டுவந்து கொடுக்க, தன் வாக்கை மீறி தப்பிவிடுகிறார் சாரங்கன். பின்னர், கண்ணாத்தா தற்கொலை செய்கொள்ள, திருடிய குற்றத்திற்காக பிடிபடுகிறான் மயில்சாமி.  

தன்னை கடந்த காலத்தில் ஏமாற்றிய சாரங்கனை பழிவாங்க உறுதியாக இருந்தான் மயில்சாமி. மயில்சாமியின் எண்ணம் நிறைவேறியதா என்பதே மீதிக் கதையாகும்.  

## ஒலிப்பதிவு
இந்தத் திரைப்படத்தின் பின்னணி மற்றும் பாடல்களின் இசையை அமைத்தவர் தேவா (இசையமைப்பாளர்) ஆவார். வைரமுத்து மற்றும் டி. எம். ஜெயமுருகன் எழுதிய பாடல்கள் 1995 ஆம் ஆண்டு வெளியானது.  

### பாடல்களின் பட்டியல்

1. வா வா கன்னி தேனே
1. ஜல் ஜல் வளையல்
1. ஜன் ஜனக்கு
1. சிந்துபாத் கோட்டையிலே
1. வா வா கன்னி தேனே வானம்
# சொனோட்லைட்டு



**சொனோட்லைட்டு** (*Xonotlite*) என்பது Ca<sub>6</sub>Si<sub>6</sub>O<sub>17</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒற்றைச் சரிவச்சில்-பட்டகத்தன்மை கொண்டு குறிப்பாக ஊசி போல இக்கனிமம் படிகமாகிறது. நிறமற்றதாக, சாம்பல் நிறம், வெளிர் சாம்பல் நிறம், எலுமிச்சை வெண்மை அல்லது இளமஞ்சள் நிறங்களில் செனோட்லைட்டு காணப்படுகிறது. பட்டுப் போன்ற பளபளப்பும் வெண் கீற்றும் உடைய இப்படிகத்தின் வழியாக ஒளி ஊடுறுவும். மோவின் அளவுகோலில் இக்கனிமத்தின் கடினத்தன்மை அளவு 6.5 ஆகும். 1886 இல் முதன்முதலில் கண்டறியப்பட்டு செனோட்லைட்டு விவரிக்கப்பட்டது. மெக்சிகோ நாட்டின் பியுப்ளா மாநிலத்திலுள்ள டெடிலா டி சொனோட்லாவில் கண்டறியப்பட்டதால் கனிமத்திற்கு இப்பெயர் வைக்கப்பட்டது. செர்பன்டைன் வகை தீப்பாறைகளில் செனோட்லைட்டு காணப்படுகிறது.
# அசிசைட்டு



**அசிசைட்டு** (*Asisite*) என்பது Pb<sub>7</sub>SiO<sub>8</sub>C<sub>l2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மஞ்சள் நிறத்தில் நாற்கோணவமைப்பு படிகமாக இது காணப்படுகிறது. நமீபியா நாட்டின் 14 மண்டலங்களில் ஒன்றான ஓட்யோசோஞ்யுபா மண்டலத்திலுள்ள குரூட்போன்டீன் மாவட்டத்தில் இருக்கும் கோம்பாட் சுரங்கத்தில் 1988 ஆம் ஆண்டு இக்கனிமம் கண்டறியப்பட்டது. அசிசு என்ற பண்ணைக்குள் இச்சுரங்கம் காணப்பட்டதால் கனிமத்திற்கு இப்பெயர் சூட்டப்பட்டது.
# இஷிதா தத்தா



**இஷிதா தத்தா** *(Ishita Dutta ஆகஸ்ட் 26, 1990) இந்திய திரைப்பட மற்றும் தொலைக்காட்சி நடிகை ஆவார், 2015ல் வெளிவந்த பாலிவுட் அதிரடி திகில்த் திரைப்படமான *திரிஷ்யம்* படத்தில் அவரது வேடத்திற்கும் மற்றும், ஸ்டார் பிளஸ் தொலைக்காட்சியில் ஒளிப்பரப்பான இந்தி தொலைகாட்சித் தொடர் *ஏக் கர் பனூங்கா'' என்பதில் நடித்ததனால் நன்கு அறியப்படுகிறார். நடிகை தனுஸ்ரீ தத்தாவின் தங்கை ஆவார்.  

## ஆரம்ப வாழ்க்கை
தத்தா சார்க்கண்டில் உள்ள ஜம்சேத்பூரில் பென்காலி இந்து குடும்பத்தில் பிறந்துள்ளார். தத்தா ஜம்சேத்பூர் *டி.பி.எம்.எஸ்* ஆங்கிலப் பள்ளியில் பள்ளிப் படிப்பை மேற்கொண்டார், பின்னர் ஊடகப்படிப்பினை மும்பையில் படித்தார். அவரது சகோதரி, 2004இல் ஃபெமினா மிஸ் இந்தியா பட்டம் பெற்ற இவரது சகோதரி தனுஸ்ரீ தத்தாவும் ஒரு திரைப்பட மற்றும் தொலைக்காட்சி நடிகை ஆவார்.  

## நடிப்பு
தத்தா 2012இல் வெளியான *சாணக்கியடு* என்ற தெலுங்குத் திரைப்படத்தில் நடிகர் தனிஷ்க்கு நாயகியாக தனது நடிப்பு வாழ்க்கையைத் தொடங்கினார். பின்னர், நியாஸ் அகமது தயாரிப்பில் ஹெச். ஆர். ஸ்ரீகாந்த் இயக்கத்தில் வெளிவந்த *யேனிடு மனசாலி* என்ற படத்தில் இவரும் இவரது சகோதரி தனுஸ்ரீ தத்தாவும் இணைந்து பணியாற்னர், ஆனால் அது முழுமையடையாத காரணத்தால் வெளியிடப் படவில்லை. பின்னர் இவர், *ஏக் கர் பனூங்கா* என்ற தொலைக்காட்சி நாடகத் தொடரில் ஒரு முக்கியக் கதாபாத்திரத்தில் நடித்துள்ளார். 2016இல், லைப் ஓகே தொலைக்காட்சியில் ஒளிப்பரப்பான *ரிஸ்தோன் கா சௌதாகர்- பாஸிகர்* என்ற நிகழ்ச்சியில் நடிகர் வத்சல் சேத்திற்கு இணையாக நடித்திருந்தார்.. இவர் பாலிவுட் திரைப்படமான *திரிஷ்யம்* படத்தில் நடிகர் அஜய் தேவ்கான், தபூ மற்றும் சிரேயா சரன் ஆகியோருடன் ஒரு துணைக் கதாபாத்திரத்தில் அஜய் தேவ்கானின் மகளாக நடித்திருந்தார். கபில் ஷர்மாவுடன் அவர் *ஃபிராங்கி* படத்தில் பணிபுரிந்தார்.  

## சொந்த வாழ்க்கை
இஷிதா தத்தா தனது நீண்டகால காதலர் மற்றும் முன்னாள் துணை நட்சத்திரமான வத்சல் சேத் என்பவரைத் திருமணம் செய்து கொண்டார்.
# சூலகுண்டா


**சூலகுண்டா** (Suligunta) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், சூளகிரி வட்டத்துக்கு உட்பட்ட ஒரு வருவாய் கிராமம் ஆகும். இந்த ஊரானது பி. குருபரப்பள்ளி ஊராட்சிக்கு உட்பட்டது.  
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 38 கிலோமீட்டர் தொலைவிலும், ஒசூரில் இருந்து 26 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 217 வீடுகள் உள்ளன. கிராமத்தின் மொத்த மக்கள் தொகையானது 962 ஆகும்.
# ஜெசிகா இஸ்கந்தர்



**ஜெசிகா இஸ்கந்தர்** (Yesisca Iskandar) *எசிக்கா இஸ்கந்தர்* என்றும் அழைக்கப்படும் இவர் 1988 ஜனவர் 29 அன்று பிறந்த இந்தோனேசிய நடிகை, விளம்பர நடிகை, நிகழ்ச்சியாளர், பாடகர், நகைச்சுவையாளர் மற்றும் எழுத்தாளர் ஆவார்.  
ஜெசிகா ஜகார்த்தாவைப் பூர்வீகமாகக் கொண்டவர். ஜெசிகாவின் முதல்த் திரைப்படம் *டியாலவ்* மற்றும் மலேசியத் திரைப்படம் *திவா* என்பது இரண்டாவதுத் திரைப்படமாகும். இவரது பெற்றொருக்கு இவர் ஒரே மகள் மற்றும் 4 அண்ணன்கள் உள்ளனர். இவருடைய தந்தை ஒரு முஸ்லிம் அவரது தாயார் ஒரு கிறிஸ்தவர் ஆவார்.  

## தொழில்
ஜெடார் என்பது அவரது புனைபெயர், விளம்பரங்களிலிருந்து தனது தொழிலைத் தொடங்கினார். முன்னர், ஜான் காஸாபிளான்காவில் உள்ள ஒரு விளம்பரப் பயிற்சிப் பள்ளியில் கலந்து கொண்டார்.ஜெஸிக்காவின் முதல்த் திரைப்படம் *டியாலவ்* மற்றும் மலேசியத் திரைப்படம் *திவா* என்பது இரண்டாவதுத் திரைப்படமாகும்.  
2008 முதல் 2012 வரை பல தொலைக்காட்சி தொடர் மற்றும் *வினு பாஸ்டியன்* உடன் *எஃப்டிவி*யின் (தொலைக்காட்சித் திரைப்படம்) *காடிஸ் பென்கான்டர் டீலுர்* , *விக்கி நிடின்கரோ* மற்றும் *ரியோ தேவான்டோ* உடன் *சின்டா புரா-புரா நியாசர்* போன்றவற்றில் தோன்றியுள்ளார்.  

ஜெடார் முதன்முறையாக மார்ச் 2011 முதல் *ஆர்சிடிஐ*யின் *தஸ்யாத்*தில் ஒரு நிகழ்ச்சி வழங்குபவராக இருந்தார். 2012 இல் ஜெடார் இந்தோனேசியா புவி மணிநேர தூதுவராகவும் விளங்கினார். செப்டம்பர் 2018 ல், தாய்லாந்தின். ஆ*சியாஸ் நெக்ஸ்ட் டாப் மாடல்* ஆறாவது பருவத்தின் 6 நிகழ்ச்சியின் விருந்தினராக ஜடேர் இருந்தார்.  

## சொந்த வாழ்க்கை
ஜெசிகா ஜகார்த்தாவில் டிசம்பர் 11, 2013 இல் ஒரு ஜெர்மன் குடிமகனான *வால்ட்பர்க் வொல்பெக் வால்ட்சீ* குடும்பத்தின்  
*லுட்விக் வான்* என்பவரை *புரோஸ்டஸ்டன்ட்* தேவாலயத்தில் திருமணம் செய்துகொண்டார், இதில் பல உறவினர்கள் கலந்து கொண்டனர், இவர் ஜெசிகாவை விட இரண்டு வயது இளையவர் ஆவார். ஜனவரி 8, 2014 அன்று, இந்த திருமண பதிவு *சிவில்* பதிவு அலுவலகத்தில் நடத்தப்பட்டது மற்றும் அவர்களது திருமணத்தின் மூலம் *எல் பராக் அலெக்ஸாண்டர்* என்ற ஒரு மகனை ஜூலை 21, 2014 அன்று பெற்றதாக ஜெசிகா ஒத்துக்கொண்டார். 2014 அக்டோபர் 13 அன்று, இந்தோனேசிய நீதிமன்றத்தில் திருமணத்தை ரத்து செய்ய ஜெசிக்காவின் கணவர் ஒரு வழக்கு பதிவு செய்தார். ஏப்ரல் 2015 ல், இந்தோனேசிய நீதிமன்றம் ஜெசிகா இஸ்கந்தர் மற்றும் *லுட்விக்* ஆகியோருக்கு இடையிலான திருமணத்தை ரத்து செய்ய மறுத்து விட்டது.  

## சுய சரிதை
2013 பிப்ரவரியில் ஜெசிகா தனது முதல் சுயசரிதையான, *ஜேடர்: ஜெசிகா இஸ் ஜெசிகா* என்ற நூலை வெளியிட்டார்.  
டிசம்பர் 2014 இல், ஜெசிகா தனது இரண்டாவது சுயசரிதையான, *ஜேடார் பவர்: லவ், லைஃப், லார்ட்* என்பதை வெளியிட்டார், இதில் தனது முதல் மகன் *எல் பராக் அலெக்ஸாண்டர்*இன், அனுபவங்களைக் குறிப்பிட்டார்.  

## கல்வி
ஜெசிகா *புண்டா முலியா* உயர் நிலைப் பள்ளியில் கல்வி பயின்றார், பின்னர் அவர் ஜகார்த்தா திரிசக்தி பல்கலைகழகத்தில் உட்புற வடிவமைப்பு முடித்தார். ஜெசிகா தொழில் காரணமாக மூன்று பருவகாலத் தேர்வுகளுக்குப் பிறகு தனது படிப்பை தொடரவில்லை என்று கூறப்படுகிறது.
# அக்ரெல்லைட்டு


**அக்ரெல்லைட்டு** (*Agrellite*) என்பது NaCa<sub>2</sub>Si<sub>4</sub>O<sub>10</sub>F என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கனடா நாட்டின் கியூபெக் மாகாணத்தில் அக்ரெல்லைட்டு கண்டறியப்பட்டது. வேறு சில இடங்களிலும் இக்கனிமம் இருப்பதாக அறியப்படுகிறது.  

புற ஊதாகதிரின் குறுகிய அலைநீளம் மற்றும் நீண்ட அலைநீளம் இரண்டிலுமே இளஞ்சிவப்பு நிற ஒளிர்தலை இது வெளிப்படுத்துகிறது.  

1913 முதல் 1996 வரையிலான காலப்பகுதியில் வாழ்ந்த கனிமவியலாளர் சிடூவர்ட் ஒலோப் அக்ரெல் நினைவாக கனிமத்திற்கு இப்பெயர் சூட்டப்பட்டது
# பக்கோரா



**பக்கோரா** *(Pakora*) என்பது இந்திய துணைகண்டத்தில் தோன்றிய பொறித்தெடுக்கப்படும் ஓர் உணவு வகை. இது பக்கோடா, பக்கோடி, ஃபக்குரா, பஜ்ஜி, பொனாகோ என்றும் அழைக்கப்படுகிறது. புகழ் பெற்ற இந்திய உணவான இது, உணவகங்களிலும் தெருவோரக் கடைகளிலும் விற்கப்படுகிறது. மேற்கத்திய நாடுகளின் இந்திய உணவகங்களில் இது பெரும்பாலும் காணப்படுகிறது.  

## சொற்பிறப்பியல்
"பக்கோரா" என்ற சொல் "பக்வடா" என்ற வடமொழி சொல்லிலிருந்து தோன்றியதாகும். பக்வடா என்ற சொல், பக்வ (சமைத்த) மற்றும் வடா (சிறு துண்டு) அல்லது வடகா என்ற அதன் திாிபின் கூட்டுச் சொல்லாகும்.  

## பெயர்கள்
இந்தியாவில், முக்கியமாக மகாரஷ்டிரா, கர்நாடகா, ஆந்திர பிரதேஷ் போன்ற இடங்களில் இது பஜ்ஜி என்றே அழைக்கப்படுகிறது. எந்த காயால் பஜ்ஜி செய்யப்படுகிறதோ அதன் பெயரை முன் சேர்த்து அழைப்பது வழக்கம். எடுத்து காட்டாக, உருளைக் கிழங்கு பஜ்ஜி என்பது உருளைக் கிழங்கை மாவில் தோய்த்து பொறித்தெடுப்பதாகும். இம்மாநிலங்களில், பக்கோடா என்பது நன்கு நறுக்கப்பட்ட வெங்காயம், பச்சை மிளகாய், மசாலாவை மாவுடன் சேர்த்து செய்யப்படும் உணவைக் குறிக்கிறது. இவற்றை உருண்டையாகப் பிடித்தும் அல்லது உதிாி உதிாியாக எண்ணெயில் போட்டும் பொறித்து எடுக்கலாம். பக்கோடா வெளிப்புறம் மொறுகலாகவும் உட்புறம் மென்மையாகவும் இருக்கும்.  

## செய்முறை
பக்கோரா வெங்காயம், கத்திரிக்காய், உருளைக் கிழங்கு, வாழைக்காய், கீரை, பன்னீர்,சேனைக்கிழங்கு, காலிஃபளவர், தக்காளி, பச்சை மிளகாய் போன்றவற்றில் செய்யலாம். சில நேரங்களில், ரொட்டி, மரக்கோதுமை, நிலக்கடலை, மீன் மற்றும் கோழியிலும் செய்யப்படுவதுண்டு. இவற்றைக் கடலை மாவில் தோய்த்து எண்ணெயில் பொறித்து எடுப்பர். வெங்காய பக்கோடா, உருளைக் கிழங்கு பக்கோடா, பாலக்கீரை பக்கோடா, பன்னீர் பக்கோடா மிகவும் விரும்பப்படுபவை. வெங்காயத்தை மட்டும் வைத்து செய்வதை வெங்காய பஜ்ஜீ என்றும் அழைப்பதுண்டு. பரங்கிக்காய் கொண்டும் பக்கோரா செய்யலாம்.  

## பரிமாறுதல்
பக்கோராக்கள் சிற்றுண்டியாக அல்லது பசியைத் துண்டும் உணவாக பரிமாறப்படுகிறது. இந்தியத் திருமண விழாக்களில் மசாலா காஃபி அல்லது தேநீருடன் விருந்தினர்களுக்குப் பரிமாறப்படுகிறது. புளி, சட்டினி, அரைத்தா போன்றவையுடன் பரிமாறப் படுகிறது. வெளிநாடுகளில் புகழ் பெற்ற துரித உணவாக இந்திய வகை உணவகங்களில் திகழ்கிறது.
# இலியுகோபேனைட்டு



**இலியுகோபேனைட்டு** (*Leucophanite*) என்பது (Na,Ca)2BeSi2(O.OH.F)7 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் இடம்பெற்றுள்ள இடத்தில் சீரியம் தனிமம் பதிலீடாக இடம்பெற்றும் இக்கனிமம் அறியப்படுகிறது. இனோசிலிக்கேட்டு வகை கனிமமாக அணைவுக் கூட்டமைப்பில் இலியுகோபேனைட்டு காணப்படுகிறது.  

கியூபெக், உருசியா போன்ற நாடுகளில் மஞ்சள், பச்சை, வெண்மை நிறங்களில் பெக்மாடைட்டு தீப்பாறைகளாகவும் கார வகை அணைவுப் பாறைகளாகவும் முச்சாய்வு படிகங்களாக இலியுகோபேனைட்டு தோன்றுகிறது. நார்வே, கியூபெக், உருசியா ஆகிய நாடுகளில் கிடைக்கிறது.  

1840 ஆம் ஆண்டு நார்வே நாட்டின் லாங்கசுன்டிபோர்டு மாவட்டத்தில் இலியுகோபேனைட்டு முதன் முதலில் கண்டறியப்பட்டது. கிரேக்க மொழியில் வெண்மை என்ற பொருள் கொண்ட இலியுகோசு என்ற சொல்லையும் தோற்றம் என்ற பொருள் கொண்ட பேனின் என்ற சொல்லையும் சேர்த்து இலியுகோபேனைட்டு என்ற பெயர் உருவாக்கப்பட்டது.  

பன்னாட்டு கனிமவியல் சங்கம் இலியுகோபேனைட்டு கனிமத்தை Lph என்ற குறியீட்டால் அடையாளப்படுத்துகிறது.
# சிமி கரேவால்



**சிமி கரேவால்** (Simi Garewal) அக்டோபர் 17, 1947இல் பிறந்த இந்திய நடிகை மற்றும் பேச்சு நிகழ்ச்சி தொகுப்பாளர் ஆவார். இவர் இரண்டு முறை பிலிம்பேர் விருது பெற்றுள்ளார். இவர், *தோ பதன்*, *சாத்தி*,*மேரா நாம் ஜோக்கர்*, *சித்தார்த்தா*, *கர்ஜ்* மற்றும் *உதீகான்* (பஞ்சாபி மொழி) போன்ற திரைப்படங்களில் நடித்ததின் மூலமாக அறியப்படுகிறார். இவரது பிரபலமான பேச்சு நிகழ்ச்சி, "ரெண்டெஸ்வூஸ் சிமி கரேவால்" எனவும் அறியப்படுகிறது.  

## இளமைப்பருவம்
சிமி கரேவால் பஞ்சாபிலுள்ள முகட்சரில் ஒரு சீக்கிய குடும்பத்தில் பிறந்தார். இவரது தந்தை பிரிகடியர் ஜெ. எஸ். கரேவால் இந்தியத் தரைப்படையில் பணிபுரிந்தவர். சிமி, தயாரிப்பாளர் யஷ் சோப்ராவின் மனைவியான பமீலா சோப்ராவின் உறவினராவார். சிமியின் தாய் தார்ஷியும், பமீலாவின் தந்தை மொகிந்தர் சிங்கும் உடன்பிறந்தவர்களாவர். சிமி, அவரது சகோதரி அம்ரிதாவுடன் இங்கிலாந்திலுள்ள "நியூலேண்ட் ஹவுஸ் ஸ்கூலில்" படித்தார்.  

## தொழில்
இங்கிலாந்தில் தனது குழந்தைப் பருவத்தை கழித்த பிறகு, கரேவால் தன் பதின்பருவத்தில் இந்தியாவிற்குத் திரும்பி வந்தார். ஆங்கில மொழியில் சரளமாக பேசும் திறன் இருந்ததால், ஆங்கில மொழித் திரைப்படமான "டார்சன் கோஸ் டு இந்தியா"வில் நடிக்கும் வாய்ப்பு இவருக்கு கிடைத்தது. 15 வயதான கரேவால் 1962 ஆம் ஆண்டில் இந்த படத்தில் பெரோஸ் கானுடன் இணைந்து அறிமுகமானார். இப் படத்தில் இவரது நடிப்பு நன்றாக இருந்ததால் மேலும் பல பட வாய்ப்புகள் இவரைத் தேடி வந்தன. 1960 மற்றும் 70களில் வெளிவந்த முக்கிய இந்தியத் திரைப்படங்களில் இவர் நடித்துள்ளார். அவற்றில், இயக்குநர் மெகபூப் கானின் *சன் ஆஃப் இந்தியா*, (இந்தி நடிகர்) ராஜ் கபூரின், *மேரா நாம் ஜோக்கர்* (1970), சத்யஜித் ராயின் *அரான்யர் டின் ராத்ரி*, மிருணாள் சென்னின் *பதாதிக்* மற்றும் ராஜ் கோஸ்லாவின் *தோ பதன்* ஆகிய படங்கள் குறிப்பிடத்தக்கவை ஆகும்.
# இயுமைட்டு



**இயுமைட்டு** (*Humite*) என்பது (Mg,Fe)<sub>7</sub>(SiO<sub>4</sub>)<sub>3</sub>(F,OH)<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இத்தாலி நாட்டின் விசுவியசு மலையிலிருந்து எரிதலால் உமிழப்பட்ட பொருளில் இயுமைட்டு இடம்பெற்றுள்ளது. 1749 -1838 காலப்பகுதியைச் சேர்ந்த மலரியல் நிபுணர் ஆப்ரகாம் இயுமால் கண்டுபிடிக்கப்பட்டு விவரிக்கப்பட்ட்தால் இப்பெயர் கனிமத்திற்கு சூட்டப்பட்டது . பன்னாட்டு கனிமவியல் சங்கம் இயுமைட்டு கனிமத்தை Hu என்ற குறியீட்டால் அடையாளப்படுத்துகிறது.
# கிச்சடி


போது பரிமாறப்படும் உணவு; கிச்சர், மஞ்சள் நிறம், இரண்டாவது கீழ் இடது இருந்து]]  
**கிச்சடி** (**Kichadi**) என்பது கேரளாவின் சில பகுதிகளில் பயன்படுத்தப்படும் பச்சடிக்கு மற்றொரு பெயர். புளிப்புச் சுவையுடைய ஓர் வகையாகும். புளிப்புச்சுவையுடைய இந்த கிச்சடி, தயிர், நன்கு அரைக்கப்பட்ட சீரகம், மற்றும் வெள்ளரி அல்லது வெள்ளைப்பூசனி (தடியங்காய்), வறுத்த கடுகு மற்றும் கறிவேப்பிலை சேர்த்துத் தயாரிக்கப்படுகிறது. சதய திருவிழாவின் போது அதிகமாகப் பரிமாறப்படுகிறது. இது வட இந்தியாவில் பரிமாறப்படும் பச்சடி (ராய்தா) போன்றது. ஆனால் இங்குக் கவர்ச்சிக்காகக் கடுகு மற்றும் கறிவேப்பிலை பயன்படுத்தப்படுகிறது. இதனை ரவா போன்ற பொருட்களுடன் செய்யப்படும் *கிச்சடியுடன்* குழப்பிக்கொள்ளக்கூடாது.  

கேரள விருந்துகளில் குறிப்பாகச் சதய திருவிழாவின் போது விருந்தில் பரிமாறப்படும் ஓர் உணவுப் பதார்த்தம், கிச்சடியாகும். இது, ஓணம் மற்றும் விஷு போன்ற மலையாளப் பண்டிகையின் போதும் தயாரிக்கப்படுகிறது.
# தெரிக்சைட்டு



**தெரிக்சைட்டு** (*Derriksite*) என்பது Cu<sub>4</sub>(UO<sub>2</sub>)(SeO<sub>3</sub>)<sub>2</sub>(OH)<sub>6</sub>•H<sub>2</sub>O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இது மிகவும் அபூர்வமான ஒரு யுரேனியம் கனிமம் ஆகும். தாமிரம், யுரேனியம், செலீனியம் ஆகிய தனிமங்களைக் கொண்டுள்ள இரண்டாம் நிலை கனிமமாக இது வகைப்படுத்தப்படுகிறது. அடர் பச்சை நிறம் முதல் வெளிர் பச்சை நிறம் வரையிலான வண்ணங்களில் ஒது காணப்படுகிறது.  
பொதுவாக தெரிக்சைட்டு படிகங்கள் ஊசி வடிவப் படிகங்களாகத் தோன்றுகின்றன. யூரேனைல் செலீனியக் கனிமமான தெமசுமேக்கரைட்டு கனிமத்துடன் தெரிக்சைட்டு பெரும்பாலும் சேர்ந்து காணப்படுகிறது. ஆனால் தெரிக்சைட்டு கனிமம் தெமசுமேக்கரைட்டு கனிமத்தைக்காட்டிலும் மிகவும் அபூர்வமாகக் கிடைக்கக் கூடியது ஆகும்.  

நிலவியலாளர் யீன் மேரி பிராங்கோயிசு யோசப் தெரிக்சு (1912-1992) கண்டு பிடித்த காரணத்தால் கனிமத்திற்கு இப்பெயர் சூட்டப்பட்டது. மோவின் அளவு கோலில் தெரிக்சைட்டின் கடினத் தன்மை 2 ஆகும் .
# ஹனி இரானி



**ஹனி இரானி** (Honey Irani) ஆகஸ்டு 25, 1955இல் பிறந்த இந்திய பாலிவுட் திரைப்பட நடிகை மற்றும் திரைக்கதை ஆசிரியர் ஆவார். இவர், *சிரக் கஹான் ரோஷ்னி கஹான்*, மற்றும் *பாம்பே கா சோர்* போன்ற படங்களில் குழந்தை நட்சத்திரமாக பாலிவுட்டில் அறிமுகமானார்.  

## பின்புலம் மற்றும் சொந்த வாழ்க்கை
இரானி, திரைக்கதை ஆசிரியர் மற்றும் பாடலாசிரியரான ஜாவேத் அக்தர் ஐ "சீதா ஆர் கீதா" படப்பிடிப்பில் சந்தித்தார். இவர்கள் இருவரும் மார்ச்சு 21, 1972இல் திருமணம் செய்து கொண்டனர். அப்போது அவருக்கு வயது 17 ஆக இருந்தது. குழந்தை நட்சத்திரமாக நடித்த இரானியின் தொழில் வாழ்க்கை முடிவடைந்த நிலையிலும், அக்தரின் திரைக்கதை ஆசிரியர் பணி சரியாகத் தொடங்காத காரணத்தினாலும் இருவரும் தங்குவதற்கு இடமில்லாமல் இருந்தனர். அந்நிலையில், ஹனியின் அக்கா மேனகாவின் வீட்டில் உள்ள ஒரு அறையில் குடும்ப வாழ்வை ஆரம்பித்தனர்.  

இவர்களுக்கு, 1972இல் சோயா அக்தர் என்கிற மகளும், 1974இல் பர்கான் அக்தார் என்கிற மகனும் பிறந்தனர். இதனால் ஹனி இரானி வீட்டைக் கவனித்துக் கொள்ளும் இல்லத்தரசியாக இருந்தார். ஆனால் 1970களின் மத்தியில் இவரது கணவர் அக்தருக்கும் நடிகை சபனா ஆசுமிக்கும் ஏற்பட்ட தொடர்பின் காரணமாக இவர்களது மண வாழ்க்கை விவாகரத்தில் முடிந்தது. 1978இல் பிரிந்து வாழ்ந்த இத் தம்பதியினர், 1985இல் விவாகரத்து பெற்றனர். 1984இல் அக்தர் சபனா ஆசுமியை மணந்தவுடன், இரானி தன் இரு குழந்தைகளுக்காக தன் வாழ்வை அர்ப்பணித்தார். இவர் குழந்தைகளுக்கு ஆதரவாக பணத்தை சம்பாதிக்கும் விதமாக புடவைகளில் பூத்தையல் செய்ய ஆரம்பித்தார். இறுதியில், அவர் திரைக்கதை எழுத்தாளராக தன் இரண்டாவது வாழ்க்கையை ஆரம்பித்தார். இரானியின் குழந்தைகள் (மகன்) பர்கான் அக்தார் மற்றும் மகள் சோயா அக்தர் ஆகிய இருவரும் இந்தித் திரைப்படத் துறையில் வெற்றிகரமான திரைப்படத் தயாரிப்பாளர்களாக வளர்ந்தனர்.  

ஹனி இரானி, தன் சகோதரிகளான மேனகா மற்றும் டெய்சி இரானிக்கு இளையவராவார். இவரது அக்கா மேனகா தயாரிப்பாளரான கம்ரான் கானை மணந்து கொண்டார். இவர் இயக்குநர் மற்றும் படத்தயாரிப்பாளர்களான சஜித் கான், மற்றும் ஃபராஹ் கானின் தாயுமாவார். இவரது மற்றொரு சகோதரியான டெய்சி இரானியும் இவரைப் போலவே குழந்தை நட்சத்திரமாக அறிமுகமானவர். இவர் திரைக்கதை ஆசிரியரான கே. கே. சுக்லாவை மணந்து கொண்டார். இவர்களுக்கு மூன்று குழந்தைகள் உள்ளனர்.  

## தொழில்
ஹனி இரானி, *சிரக் கஹான் ரோஷ்னி கஹான்*, மற்றும் *பாம்பே கா சோர்* போன்ற படங்களில் குழந்தை நட்சத்திரமாக பாலிவுட்டில் அறிமுகமானார். இவர் 72 படங்களில் நடித்துள்ளார். இவர் 1991இல் வெளிவந்த லாம்ஹெ திரைப்படத்திற்கு திரைக்கதை எழுதியுள்ளார். இதில் ஸ்ரீதேவி நடித்துள்ளார். இப் படம் இவருக்கு சிறந்த திரைக்கதைக்கான பிலிம்பேர் விருதினைப் பெற்றுத் தந்தது. இதன் மூலம் வெற்றிகரமான திரைக்கதை ஆசிரியர் பணியைத் தொடர்ந்தார்.
# சரோஜ் கான்



**சரோஜ் கான்** (Saroj Khan) என்று அனைவராலும் அறியப்படும் "நிர்மலா நக்பால்" இந்திய பாலிவுட். நடனப் பயிற்சியாளர் ஆவார். இவர், நவம்பர் 22, 1948இல் மும்பை மாநிலத்தில் (தற்போது மகாராட்டிரம்) பிறந்தவர். இவர், 40 வருடங்களாக, 2000க்கும் மேற்பட்ட திரைப்படப் பாடல்களில் நடனப் பயிற்சியாளராக பணியாற்றி இருக்கிறார். மேலும், இவர் "இந்திய நடன பயிற்சியின் தாய்" என அழைக்கப்படுகிறார்.  

## தொழில்
இந்திய பிரிப்பிற்குப் பிறகு, நிர்மலாவின் பெற்றோர் இந்தியாவிற்கு வந்தனர். இவர், தனது மூன்றாவது வயதில் *நசரனா* திரைப்படத்தில் வரும் ஷியாமா என்னும் குழந்தை கதா பாத்திரத்தில் நடித்து தன் தொழில் வாழ்க்கையைத் தொடங்கினார். மற்றும் 1950களின் பிற்பகுதியில், பின்னணி நடனக் கலைஞராக இருந்தார். இவர் நடனத்தை நடனப் பயிற்சியாளர் பி. சோஹன்லாலிடம் பணிபுரியும் போது கற்றுக் கொண்டார். முதலில் துணை பயிற்சியாளராகவும், பிறகு *கீதா மேரா நாம்* (1974) படத்தில் பணியாற்றியதன் மூலமாக முழு நேர தனிப் பயிற்சியாளராகவும் உயர்ந்தார். இருப்பினும், அவர் பல ஆண்டுகளுக்கு பாராட்டுக்களைப் பெற காத்திருக்க வேண்டியிருந்தது. ஸ்ரீதேவி உடன்  
*மிஸ்டர் இந்தியா* (1987), படத்தில் வரும் "ஹவா ஹவாய்" பாடலுக்கு பணிபுரிந்ததின் விளைவாக மக்களின் பாராட்டைப் பெற்றார். மேலும், ஸ்ரீதேவியுடன் *நாகினா* (1986), மற்றும் *சாந்தினி* (1989) போன்ற படங்களில் பணிபுரிந்துள்ளார். பின்னர் மாதுரி தீட்சித்துடன் "தேசாப்" (1988) படத்தில் பெரும் வரவேற்பை பெற்ற பாடலான *ஏக் தோ தீன்*...எனும் பாடல், "தானேதார்" (1990) படத்தில் வரும் *தம்ம தம்ம லோக்* எனத்தொடங்கும் பாடல், மற்றும் *பேட்டா* (1992) படத்தில் வருகின்ற "தக் தக் கர்னே லகா" எனத் தொடங்கும் பாடலுக்கு பணியாற்றியதின் விளைவாக பாலிவுட்டின் சிறந்த நடனப் பயிற்சியாளராக அறியப்படுகிறார்.  

2014இல், *குலாப் கங்* திரைப்படத்திற்கு மீண்டும் மாதுரி தீட்சித்துடன் பணியாற்றினார்.  

### தொலைக்காட்சி பங்களிப்புகள்
2005இல், *ஸ்டார் ஒன்* தொலைக்காட்சியில் ஒளிபரப்பப்பட்ட "நக் பாலியே" நடன நிகழ்ச்சியின் மூன்று நடுவர்களில் ஒரு நடுவராக சரோஜ் கான் இருந்தார். மேலும், இந் நிகழ்ச்சியின் இரண்டாவது பருவத்திலும் பணியாற்றியுள்ளார். சமீபமாக, *சோனி* தொலைக்காட்சியின் "உஸ்தாதன் கா உஸ்தாத்" நிகழ்ச்சிக்கு நடுவராக இருந்தார். 2008இல் நடைபெற்ற *நாச்செல் வீயுடன் சரோஜ் கான்* நிகழ்ச்சியில் இவர் தோன்றியுள்ளார். இது "என்.டி.டி.வி, இமாஜின்" தொலைக்காட்சியில் ஒளிபரப்பப்பட்டது. சோனி தொலைக்காட்சித் தொடரான "பூகி வூகி" யில் ஜாவீத் ஜஃப்ரே, நவீத் ஜஃப்ரே, மற்றும் ரவி பெஹலுடன் இவரும் ஒரு நடுவராகப் பணியாற்றியுள்ளார். பிப்ரவரி 27, 2009இல் தொடங்கிய "ஜலக் திக்லா ஜால்" நிகழ்ச்சியின் மூன்றாம் பருவத்திற்கு நக் பாலியே, வைபவி மெர்ச்சன்ட் மற்றும் நடிகை ஜூஹி சாவ்லாவுடன் இவரும் ஒரு நடுவராக இருந்தார்.
# குட்டி பத்மினி


**குட்டி பத்மினி** (Kutty Padmini) தென்னிந்தியத் திரைப்படங்களில் நடித்து வரும் நடிகையாவார். தமிழகத் திரைப்படத்துறையில் பிரதானமாக பணி புரிந்து வருகிறார். 1959இல் "ஆம்பள அஞ்சுலம்" எனறப் படத்தின் மூலம் குழந்தை நட்சத்திரமாக அறிமுகமானார். தெலுங்கு, கன்னடம், மலையாளம் மற்றும் இந்தி திரைப்படங்களில் நடித்துள்ளார். இவர் தனது மூன்றாவது வயதில் தமிழகத் திரைப்படத்துறையில் அறிமுகமானார். சிவாஜி கணேசன், ம. கோ. இராமச்சந்திரன், ஜெமினி கணேசன், ஜெய்சங்கர், ரசினிகாந்த், கமல்ஹாசன் உட்பட தமிழ் திரையுலகின் பல முக்கிய நபர்களுடன் நடித்துள்ளார். குழந்தையும் தெய்வமும் திரைப்படத்திற்காக சிறந்த குழந்தை கலைஞருக்கான தேசிய திரைப்பட விருதை வென்ற முதல் பெண் குழந்தை நட்சத்திரக் கலைஞராவார். களத்தூர் கண்ணம்மா படத்தில் நடித்ததற்காக கமல்ஹாசன் முதல் முறையாக இவ்விருதினை பெற்றுள்ளார்.  

குட்டி பத்மினி, பெண்மணி அவள் கண்மணி, அவள் அப்படித்தான், அவர்கள், சகலகலா சம்மந்தி போன்றத் திரைப்படங்களில் துணை நடிகையாகத் தன்னை வளர்த்துக் கொண்டார். இவரது *வைஷ்ணவி *ஃபிலிம்ஸ் எண்டெர்பிரசைஸ் லிமிடெட்'' என்ற தொலைக்காட்சி நிறுவனம் மூலம், "கிருஷ்ணதாசி", மற்றும் "இராமானுஜர்" போன்ற பல சிறந்த படைப்புகளை தயாரித்தார்.  
தென்னிந்திய நடிகர் சங்கத்தின் நிர்வாக உறுப்பினராகவும் இருக்கிறார்.  

## தனிப்பட்ட வாழ்க்கை மற்றும் பின்னணி
குட்டி பத்மினி சென்னையில் ஒரு ஆச்சாரமான ஒரு ஐயங்கார் குடும்பத்தில் 1956 சூன் 5 அன்று பிறந்தார். இவருடைய தந்தை சீனிவாச சகரவர்த்தி *மெட்ரோ கோல்ட்வின் மேயர்* என்ற நிறுவனத்தின் இந்தியக் கிளையின்பொது மேலாளாராக பணி புரிந்துள்ளார். மேலும், ஒரு தயாரிப்பாளரகவும் இருந்துள்ளார், இவருடைய தாயார் இராதாபாய் (1932-2004) அவரது காலத்தில் ஒரு புகழ்பெற்ற நடிகையாவார். ஜென்டில்மேன், அக்னி நட்சத்திரம் போன்ற நூற்றுக்கும் மேற்பட்ட தமிழ் திரைப் படங்களில் நடித்துள்ளார், 3 வயதில் திரையுலகில் நுழைந்ததனால் குட்டி பத்மினிக்கு சரியான பள்ளிக் கல்வி கிடைக்கவில்லை.  
## தொழில்
குட்டி பத்மினி தனது 3 வயதில் திரையுலகில் நுழைந்தார், *குழந்தையும் தெய்வமும்* என்ற படத்தில் ஜெய்சங்கர் மற்றும் ஜமுனா ஆகியோருடன் இரட்டை வேடத்தில் நடித்துள்ளார். இதற்காக சிறந்த குழந்தை கலைஞருக்கான தேசிய திரைப்பட விருதை பெற்ருள்ளார். "பாசமலர்", "நவராத்திரி", "லேத்த மனசுலு", "ஓடையில் நின்னு" போன்ற பலத் திரைப்படங்களில் நடித்துள்ளார், திருவருட்செல்வர் திரைப்படத்தில் இளவயது பெண்ணாக தோன்றி அரசனின் மூன்று கேள்விகளுக்கு பதிலளிப்பவராக நடித்து அனைவரையும் வியப்பில் ஆழ்த்தினார். மேலும் திருமால் பெருமை திரைப்படத்தில் இளைய ஆண்டாள் வேடத்தில் நடித்து பரவலாக பாராட்டப்பட்டார்.
# டைபொட்டாசியம் சைக்ளோ ஆக்டாடெட்ராயீனைடு



**டைபொட்டாசியம் சைக்ளோ ஆக்டாடெட்ராயீனைடு** (*Dipotassium cyclooctatetraenide*) என்பது K<sub>2</sub>C<sub>8</sub>H<sub>8</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சில சந்தர்ப்பங்களில் இதை K2COT என்ற சுருக்கப் பெயரால் அழைப்பார்கள். பழுப்பு நிற திண்மமான இச்சேர்மம் யுரேனோசீன் (U(C8H8)2) போன்ற சைக்ளோ ஆக்டாடெட்ராயீனைடு அணைவுச் சேர்மங்கள் தயாரிப்பதற்கான ஒரு முன்னோடிச் சேர்மமாகக் கருதப்படுகிறது. வளைய பதிலீடுகள், வேறுபட்ட கார உலோகங்கள் மற்றும் பல்வேறு அணைவுகளாகும் சேர்மங்களாக K2C8H8 சேர்மத்தின் ஒத்த வரிசைச் சேர்மங்கள் பல அறியப்படுகின்றன.  

## தயாரிப்பு
சைக்ளோ ஆக்டாடெட்ராயீனுடன் பொட்டாசியம் உலோகத்தைச் சேர்த்து வினைப்படுத்தினால் டைபொட்டாசியம் சைக்ளோ ஆக்டாடெட்ராயீனைடு உருவாகிறது.  

2 K + C8H8 → K2C8H8  

இவ்வினை நிகழ பாலியீனின் இரண்டு எலக்ட்ரான் ஒடுக்கம் இன்றியமையாததாகிறது. மேலும் இச்சேர்மத்தின் நிறமும் நிறமற்ற நிலையிலிருந்து பழுப்பு நிறமாக மாறுகிறது .  

## கட்டமைப்பு

பொட்டாசியம் நேர்மின் அயனிகளுடன் டிக்ளைம் அல்லது பிசு(2-மெத்தாக்சியெத்தில்) ஈதர் வழிப்பெறுதிகள் அணைவாகியுள்ள K2(டிக்ளைம்)C8H8 சேர்மத்தின் கட்டமைப்பு எக்சு கதிர் படிகவியல் ஆய்வின் படி வரையறுக்கப்படுகிறது. C8H8 அலகு சமதள வடிவம் கொண்டதாகவும் கார்பன் – கார்பன் பிணைப்புகளுக்கு இடையிலுள்ள சராசரி தொலைவு 1.40 ஆங்சுட்ராம் எனவும் அறியப்படுகிறது .
# வாழ்க ஜனநாயகம்



**வாழ்க ஜனநாயகம்** (*Vaazhga Jananayagam*) 1996 ஆம் ஆண்டு மன்சூர் அலி கான் மற்றும் பிரகதி நடிப்பில், ஈ. இராமதாஸ் இயக்கத்தில், ஜே. ஏ. முகமது அலி தயாரிப்பில், மன்சூர் அலி கான் இசையில் வெளியான தமிழ் திரைப்படம்.  

## கதைச்சுருக்கம்

பகத்சிங் (மன்சூர் அலி கான்) பழைய பொருட்களை வாங்கி விற்கும் கடை நடத்திவருகிறான். அவன் கடைக்கு அருகில் பழக்கடை நடத்தி வருபவள் அஞ்சலை (பிரகதி).  

காவல்துறை அதிகாரி சிவசங்கர் (மகாநதி சங்கர்) அந்த நகரத்திற்கு மாற்றலாகி வருகிறார். சந்தையில் கடை நடத்தும் அனைத்து வியாபாரிகளும் தனக்குப் பணம் தரவேண்டுமென்று நிர்பந்திக்கிறார். இதற்கு எதிர்ப்பு தெரிவிக்கும் அஞ்சலைக்கும் சிவசங்கருக்கும் வாக்குவாதம் ஏற்படுகிறது. பகத்சிங் தலையிட்டு சிவசங்கரை அவமானப்படுத்தும்விதமாக பேசுகிறான். அஞ்சலையிடம் தவறாக நடக்க முயலும் சிவசங்கரிடமிருந்து அவளைக் காப்பாற்றித் திருமணம் செய்கிறான் பகத்சிங்.  

தன் கடைக்கு முன் கொலை செய்யப்படும் பத்திரிகையாளர் கொலைவழக்கில் சாட்சி சொல்லும் பகத்சிங்கை மிரட்ட ஆட்களுடன் வரும் ஜிந்தாவை (ரவீந்திர பாபு), பகத்சிங் அடித்ததால் படுகாயமடைகிறான் ஜிந்தா. இதை அறியும் அமைச்சர் சிசுபாலன் (ஜான் அமிர்தராஜ்) ஜிந்தாவிற்குப் பதிலாக அவனைப்போல் தனக்கு உறுதுணையாக இருக்குமாறு பகத்சிங்கிடம் கேட்கிறார். அதற்கு பகத்சிங் மறுக்கவே காவலர்கள் அவனைக் கைது செய்து காவல் நிலையத்தில் வைத்து அடிக்கின்றனர்.  

பகத்சிங்கின் கடந்த காலம்: தன் தாயுடன் வசிக்கும் பட்டதாரியான பகத்சிங் வேலை தேடி அலைகிறான். அவனுக்கு வேலைவாங்கித் தருவதாகக்கூறி லஞ்சம் கேட்கும் சிசுபாலனின் உதவியாளர் ராமானுஜனிடம் (டி. எஸ். ராகவேந்திரா) தங்கள் வீட்டை விற்றுப் பணம் தருகின்றனர். ஆனால் அவனுக்கு வேலைவாங்கித் தராமல் ஏமாற்றிவிடுகின்றனர். இந்த அதிர்ச்சியில் பகத்சிங்கின் தாய் மரணமடைகிறாள்.  

பகத்சிங் தன் எதிரிகளை எப்படிப் பழிவாங்கினான் என்பது மீதிக்கதை.  

## நடிகர்கள்

- மன்சூர் அலி கான் - பகத் சிங்
- பிரகதி - அஞ்சலை
- ஜான் அமிர்தராஜ் - சிசுபாலன்
- எஸ். எஸ். சந்திரன்
- டி. எஸ். ராகவேந்திரா - ராமானுஜன்
- பாண்டு - அஞ்சலையின் தந்தை
- ரவீந்திரபாபு - ஜிந்தா
- மகாநதி சங்கர் - சிவசங்கர்
- குமரிமுத்து
- ஒரு விரல் கிருஷ்ணா ராவ்
- ஜோக்கர் துளசி
- கிருஷ்ணமூர்த்தி - கிச்சா
- நெல்லை சிவா
- போண்டா மணி
- கல்லுக்குள் ஈரம் ராமநாதன்
- சிங்கமுத்து
- அருள்மணி
- சந்திரசேகர்
- டெல்லி கணேஷ்
- விமல்ராஜ்
- சண்முகசுந்தரி - முனியம்மா
- கோகிலா - மகா
- ஷர்மிலி
- கவிதாஸ்ரீ
- ரேவதி
- சகாதேவன்
- மகாதேவன்
- கே. ஆர். விஜயா
- வ. கெளதமன்

## இசை

படத்தின் பாடல்களை எழுதி இசையமைத்தவர் மன்சூர் அலி கான்.  

| 1 | அம்மா வாங்க | 3:38 |  |
| --- | --- | --- | --- |
| 2 | கோடம்பாக்கம் | 3:29 |  |
| 3 | சைதாப்பேட்டை சிங்காரி | 4:54 |  |
| 4 | ஆடு மச்சி கோபாலு | 3:33 |  |
| 5 | அடி பூங்குயிலே | 2:57 |  |
| 6 | மழை பேஞ்சி | 3:44 |  |
| 7 | ஏபிசிடி | 4:22 |  |
| 8 | வாங்கோ வாங்கோ | 3:56 | } |
# இந்திய பில்டர் காப்பி



தென்னிந்திய ஃபில்டர் காப்பி என்பது காய்ச்சிய பாலுடன் இந்திய வகை வடிகட்டிகளில் செய்த காப்பி தண்ணீரைக் கலப்பதாகும். காஃபி என்பது தென்னிந்தியாவில் காப்பி என்ற உச்சரிப்புடன் வழங்கப்படுகிறது. இது மெட்ராஸ் ஃபில்டர் காஃபி, மெட்ராஸ் காப்பி, கும்பகோணம் டிகிரி காஃபி, மைலாப்பூர் காஃபி அல்லது மைசூர் ஃபில்டர் காஃபி என்றும் வழங்கப்படுகிறது. காப்பி தமிழில் குளம்பி என்றும் அழைக்கப்படுகிறது.  

## காப்பி கொட்டைகள்
காப்பி இந்தியாவில் 1600 இல் இருந்து சாகுபடி செய்யப்படுகிறது. யெமனிலிருந்து இஸ்லாம் துறவி பாபா புடனால் இந்தியாவிற்குக் கொண்டுவரப்பட்டது. இந்தியாவில் கர்நாடக மலைகள் (கொடகு, சிக்மங்கலூர் மற்றும் ஹாசன்), தமிழ்நாடு (நீலகிரி, ஏற்காடு மற்றும் கொடைக்கானல்), கேரளா (மலபார் பகுதி) மற்றும் ஆந்திரா (அரக்கு பள்ளத்தாக்கு) ஆகிய இடங்களில் சாகுபடி செய்யப்படுகிறது. இறுதியில் காப்பி கொட்டைகள், பீ பொ்ரி<nowiki/>இ 10 முதல் 30 விழுக்காடு சிக்கரியும் சேர்த்து செய்யப்படுகிறது.  

## செய்முறை
காப்பி வடிகட்டி இரண்டு குவளைகள் கொண்டது. கீழ் உள்ள குவளை வடிகட்டிய காப்பியை சேமிக்கும். மேல் உள்ள குவளை ஓட்டை நிறைந்த அடிப்பாகம் கொண்டது. இது துளையிட்ட வட்டு அழுத்தியும் மூடியுமாகிய இரண்டு கழற்றும் பாகங்களைக் கொண்டது.  

மேல் குவளையில் காப்பித் துாள் நிரப்பி, சுடு தண்ணீரை ஊற்றி விட வேண்டும். பின் அதை கீழுள்ள குவளையின் மீது வைத்துவிட வேண்டும். காப்பி காஷாயம் துளித் துளியாக கீழே இறங்கும். இது மற்ற வகை காப்பிகளை விட சுவை துாக்கலாக இருக்கும். இவை டபரா மற்றும் டம்ளர் செட்டில் வழங்குவது வழக்கம். டபரா, சூடான காப்பியை ஆற வைப்பதற்கும், சர்க்கரை மற்றும் கஷாயத்தை பாலுடன் கலப்பதற்கும் பயன்படுகிறது. இது "மீட்டர் காப்பி" என்றும் அழைக்கப்படுகிறது.  

## கலாச்சாரம்
தமிழக, கர்நாடக மற்றும் ஆந்திர கலாச்சரங்களில் விருந்தினர்களுக்குக் காப்பி கொடுத்து வரவேற்பது வழக்கம். 17 ஆம் நுாற்றாண்டில் பாபா பூடானால் தென்னிந்தியாவிற்கு வந்த காப்பி ஆங்கிலேயர் ஆட்சியில் புகழ்பெற்றது. இருபதாம் நூற்றாண்டு வரை வெல்லம் மற்றும் தேன் காப்பிகளுக்குப் பயன்படுத்தப்பட்டது. கேஃப் காஃபி டே, ஸ்டார் பக்ஸ் போன்றவற்றால் காப்பி கலாச்சாரம் மறுமலர்ச்சி அடைந்துள்ளது.  

## வரலாறு
பாபா புடன் (Baba Budan) என்ற இஸ்லாமியத் துறவியால் ஏழு காப்பி கொட்டைகள் துணியில் மறைக்கப்பட்டு யெமன் துறைமுகத்திலிருந்து கொண்டு வரப்பட்டது. பின் அதை காடூர் மாவட்டத்திலுள்ள சந்திரகிரி மலையில் மைசூர் மாநிலத்தில் நட்டார். பின்னர் இம்மலைத் தொடர் பாபா புடன் மலைகள் என்றழைக்கப்படுகிறது. அவர் கல்லறையைச் சிக்மங்கலுார் அருகே காண முடியும்.  

அரசர் ஜகான்கிர் மற்றும் கிழக்கிந்திய நிறுவன காலகட்டத்திலும் காப்பியைப் பற்றிய சொல்லாடல்கள் கிடைக்கப்படுகின்றன. 1950 களில் இந்தியன் காப்பி ஹெளஸ்களால், இந்தியன் பில்டர் காப்பிகள் பிரபலப்படுத்தப்பட்டன.  

## பெயா்
கர்நாடகத்தில் பூந் பிஸ்நீரு என்று இரண்டு தலைமுறைகளுக்கு முன்னர் வரை பிரபலமாக வழங்கப்பட்டது.  

டிகிரி காப்பி என்பது உயர்தர காப்பியைக் குறிக்கும். பாலின் அடர்த்தியை அறிய உதவும் பால்மானியை வெப்பமானியுடன் தவறாகத் தொடர்புபடுத்தியதால் டிகிரி காப்பி என்ற பெயர் ஏற்பட்டது என கூறுவர்.  

காப்பியுடன் கலக்கப்படும் சிக்கரி என்ற சொல்லிலிருந்து டிகிரி காப்பி தோன்றியது என்றும் கூறுவர்.  

மற்றொரு விளக்கம், முதல் முறை எடுக்கப்படும் கஷாயத்திலிருந்து செய்யப்படும் காப்பியே டிகிரி காப்பி என்றும் கூறுவா். சில வீடுகளில் இரண்டு மூன்று முறை கஷாயம் எடுக்கப்படுவதும் உண்டு.
# விசாகப்பட்டினம் மாவட்டம் (சென்னை மாகாணம்)


**விசாகப்பட்டினம் மாவட்டம்** (**Vizagapatam District**) என்பது பிரித்தானிய இந்தியாவின், சென்னை மாகாணத்துக்கு உட்பட்ட ஒரு மாவட்டம் ஆகும். இது பரப்பளவு கொண்டதாகவும், நிர்வாகரீதியாக 22 வட்டங்களாக பிரிக்கப்பட்டிருந்தது.  

## வரலாறு
*விசாகப்பட்டினம் ஹில் டிராக்ஸ் ஏஜன்சி*யையும் உள்ளடக்கிய விசாகப்பட்டினம் மாவட்டமானது 1936இல் ஒரிசா மாகாணம் உருவாகும்வரை, பிரித்தானிய இந்தியாவின் பெரிய மாவட்டமாக இருந்தது. இந்த மாவட்டமானது தற்காலத்திய ஆந்திரப் பிரதேசத்துக்கு உட்பட்ட விசாகப்பட்டினம் மாவட்டம், விசயநகர மாவட்டம் மற்றும் தற்கால ஓடிசாவுக்கு உட்பட்ட கோராபுட் மாவட்டம், மால்கான்கிரி மாவட்டம், நபரங்குபூர் மாவட்டம் , ராயகடா மாவட்டம் ஆகிய மாவட்டங்களை உள்ளடக்கியதாக இருந்தது. மேலும் இந்த மாவட்டத்தின் ஒரு பகுதியாக ஸ்ரீகாகுலத்தின் ஒரு பகுதியும் இருந்தது. இந்த மாவட்டத்தின் தலைமையகமாக விசாகப்பட்டினம் நகரம் இருந்தது.  

## வட்டங்கள்
விசாகப்பட்டினம் மாவட்டமானது 22 வட்டங்களாக பிரிக்கப்பட்டிருந்தது.  

- கோராபுட் ஏஜன்சி (பரப்பு: ; தலைமையகம்: கோராபுட்)
- நவ்ரங்காப்பூர் ஏஜென்சி (பரப்பு: ; தலைமையகம்: நவ்ரங்காப்பூர்)
# முதல் ஜெனீவா உடன்படிக்கை



**முதல் ஜெனீவா உடன்படிக்கை** (First Geneva Convention) என்பது 1864 ஆம் ஆண்டு ஆகஸ்டு மாதம் 22 ஆம் திகதி அன்று சுவிட்சர்லாந்து நாட்டின் இரண்டாவது பெரிய நகரமான ஜெனீவா நகரில் வைத்து உலகநாடுகளிடையே போர் நடைபெரும்போது போர் வீரர்களை எப்படி நடத்தப்படவேண்டும் என்ற உலகலாவிய சட்டம் இயற்றப்பட்டதைக் குறிக்கும். பொதுவாக இது ஜெனீவா உடன்படிக்கை என்று அழைக்கப்படுகிறது.  
சுவிட்சர்லாந்து, நாட்டின் பணக்காரரான ஹென்றி டியூனாண்ட், என்பவரால் 1863 ஆம் ஆண்டு துவங்கப்பட்ட செஞ்சிலுவை சங்கத்தின் முன்முயற்சியின் காரணமாக இந்த உடன்படிக்கை முடிவுசெய்யப்பட்டது.  

- இந்த உடன்படிக்கையின் மூலம் போரில் காயமடையும் அனைத்து நாடு வீரர்களுக்கும் மனிதாபிமான முறையில் முதலுதவி செய்வது.
- அனைத்து நாடுகளும் நடுநிலையோடு நடந்து கொள்வது என் முடிவெடுக்கப்பட்டது.
- காயப்பட்ட அல்லது நோய்வாய்ப்பட்ட போர் வீரர்களுக்குச் சிகிச்சை அளிக்கும் நிறுவனங்கள் கைப்பற்றப்படவோ அழிக்கப்படவோ கூடாது.
- எல்லாத்தரப்பைச் சேர்ந்த வீரர்களும் பக்கச்சார்பற்ற முறையில் பராமரிப்பும் சிகிச்சையும் வழங்கப்பட வேண்டும்.
- காயப்பட்ட வீரர்களுக்கு உதவும் குடிமக்களும் காக்கப்பட வேண்டும். * இந்த உடன் படிக்கையின் கீழ் பணிபுரியும் ஆட்களையும் உபகரணங்களையும் இனம்காண செஞ்சிலுவைச்சின்னம் அங்கீகரிக்கப்பட வேண்டும். என்பன முக்கிய அம்சங்களாகும்.

## மேலும் பார்க்க
- ஜெனீவா உடன்படிக்கை
- அனைத்துலக மனிதபிமானச் சட்டம்
# இந்திரா என் செல்வம்



**இந்திரா என் செல்வம்** 1962 ஆம் ஆண்டு சி. பத்மநாபன் இயக்கத்தில், எஸ். சவுண்டப்பன் மற்றும் சி. சென்ன கேசவன் தயாரிப்பில், விருதை ராமசாமி திரைக்கதை, வசனத்தில், சி. என். பாண்டுரங்கன் மற்றும் கச். ஆர். பத்மநாப சாஸ்திரி இசையில், பேபி சுமங்களா, பண்டரிபாய், எம். ஆர். ராதா, எஸ். ஏ. அசோகன் மற்றும் நாகேஷ் நடிப்பில் வெளியான தமிழ்த் திரைப்படம்.  

## கதைச்சுருக்கம்

இந்திரா (பேபி சுமங்களா) பிறந்த உடன் அவளின் தாய் இறக்கிறாள். பிரசவம் பார்த்த செவிலித்தாயான சுசிலா (பண்டரிபாய்) இந்திராவைத் தன் குழந்தையாக வளர்க்க எண்ணுகிறாள். மருத்துவர் கருணாமூர்த்தியால் (எம். ஆர். ராதா) பாதிக்கப்படும் சுசிலா வேறு ஊருக்குச் செல்கிறாள். அங்குள்ள மருத்துவமனையில் வேலைக்குச் சேர்கிறாள். இந்திராவை அங்குள்ள பள்ளியில் சேர்த்து விடுதியில் தங்க வைக்கிறாள். ஆதரவற்ற அனாதை போல் விடுதியில் தங்கி இருக்கும் இந்திராவிற்குத் தன் தந்தை யாரென்று தெரியாது. இதனால் விரக்தியடையும் குழந்தை இந்திரா தன் மனதிலுள்ளவற்றை ஒரு கடிதமாக எழுதி கடவுளுக்கு அனுப்புகிறாள். ஆச்சர்யப்படும் விதமாக அவளுக்கு பொம்மை ஒன்று பரிசாகக் கிடைக்கிறது. அதை தன் நண்பர்களிடம் காட்டி மகிழ்கிறாள்.  

கருணாமூர்த்தி, சுசிலா பணிபுரியும் இடத்தைக் கண்டறிந்து அவளுக்கு இடையூறு செய்கிறான். சுசிலா தன் காதலரான மருத்துவர் சேகர் (எஸ். ஏ. அசோகன்) உதவியால் அவனிடமிருந்து தப்பிக்கிறாள். சேகர்-சுசிலா இருவரும் திருமணம் செய்கிறார்கள். இந்திராவைத் தங்கள் குழந்தையாக தத்தெடுத்துக் கொள்கிறார்கள்.  

## நடிகர்கள்

- எம். ஆர். ராதா - கருணாமூர்த்தி
- எஸ். ஏ. அசோகன் - மருத்துவர் சேகர்
- ஏ. கருணாநிதி - கம்பவுண்டர் கைலாசம்
- நாகேஷ் - ராயப்பன்
- பி. சி. கிட்டன் - தபால்காரர்
- டி. கே. சம்பங்கி
- ஏ. பி. எஸ். மணி - காவல் துணை ஆய்வாளர்
- பண்டரிபாய் - செவிலியர் சுசிலா
- ஜெமினி சந்திரா - பிரபா
- புஷ்பமாலா - மாலதி
- சாரதாம்பாள் - காவேரி
- சூர்யப்ரபா - வசந்தா
- பேபி சுமங்களா - இந்திரா
- சி. லட்சுமிராஜ்யம்
- மீனாகுமாரி

## படக்குழு

- கலை - எம். சோம்நாத்
- புகைப்படம் - ஆர். வெங்கடாச்சாரி
- ஆய்வகம் - வி. டி. எஸ். சுந்தரம் (விஜயா ஆய்வகம்)
- ஒலிப்பதிவு - ஜி. வி. ரமணன்
- இசைப்பதிவு - வெஸ்டேர்ஸ் சவுண்ட் சிஷ்டம்
- நடன அமைப்பு - கே. மாதவன் மற்றும் கே. ஜே. சரசா (பரத நாட்டியம்)
- சண்டைப்பயிற்சி - சாரங்கன்
- சிறப்புக் கோர்வை - வி. ஜி. நாயர்

## இசை

படத்தின் இசையமைப்பாளர் சி. என். பாண்டுரங்கன் மற்றும் கச். ஆர். பத்மநாப சாஸ்திரி. பாடலாசிரியர்கள் சுரதா, தமிழழகன், வ.சு.ரா., கோவை குமரதேவன் மற்றும் வில்லிபுத்தன்.  

| 1 | இன்பம் கொண்டாடும் | பி. பி. ஸ்ரீனிவாஸ், கே. ராணி | தமிழழகன் | 3:42 |  |
| --- | --- | --- | --- | --- | --- |
| 2 | கன்னிப் பருவம் அவள் | பி. பி. ஸ்ரீனிவாஸ், சூலமங்கலம் ராஜலட்சுமி | வில்லிபுத்தன் | 3:26 |  |
| 3 | ஆடி ஆடி என்ன கண்டாய் | ஏ. எல். ராகவன் | 4:13 |  |  |
| 4 | காதலுக்கு காலேஜு எங்க இருக்கு | எஸ். சி. கிருஷ்ணன், ஏ. ஜி. ரத்னமாலா | 3:15 |  |  |
| 5 | தித்திக்கும் தமிழிலே | சூலமங்கலம் ராஜலட்சுமி மற்றும் ஜெயலட்சுமி | சுரதா | 3:40 |  |
| 6 | தெள்ளத் தெளிந்த தேன் | (ராதா) ஜெயலட்சுமி | வா. சு. ரா. | 2:39 |  |
| 7 | உல்லாச மங்கை இல்லாமல் | சூலமங்கலம் ராஜலட்சுமி | கோவை குமரதேவன் | 4:20 | } |
# இண்டர்சிசியம்

**இண்டர்சிசியம்** (**interstitium**) மார்ச் மாதம், 2018-ஆம் ஆண்டில் புதிதாக அறியப்பட்ட மனித உறுப்பாகும். இண்டர்சிசியம், மனிதத் தோல் மற்றும் உள்ளுறுப்புகளான தசைகள் மற்றும் சுற்றோட்டத் தொகுதி உள்ளிட்ட பகுதிகளுக்கு இடையே உள்ளப் பகுதிகளில் திரவம் நிறைந்த பொருளாக, செல் சுவர் போன்று காணப்படும் பகுதியாகும். இப்புதிய உறுப்பானது தனி உறுப்பாக தனியாக இயங்காது, தனக்கு அடுத்துள்ள உறுப்புகளுடன் இணைந்து இயங்குகிறது. இத்திரவப் பொருளை இண்டர்சிசியல் திரவம் என்பர். இத்திரவத்தில் நீர் மற்றும் சில கரைசல்களுடன் கூடியது. இத்திரவம் இறுதியில் நிணநீரில் கலக்கிறது. மனித உடலில் இண்டர்சிசியல் அமைப்பு, இணைப்பு திசுக்கள் மற்றும் ஆதரவு திசுக்களால் ஆனது.  

திரவம் நிறைந்த இண்டர்சிசியல் அமைப்புகள், உடல் முழுவதும் உள்ள இணைப்பு திசுக்கள், தோலின் கீழ்புறம், ஜீரண மண்டலச் சுவர்கள், நுரையீரல், தசைகள் மற்றும் சிறுநீர்த்தொகுதிகளில் இருப்பதை முதலில் கண்டறிந்தனர்.  

## வேலைகள்
இண்டர்சிசியல் திரவமானது ஒரு நீர்த்தேக்கம் போன்று செயல்படுகிறது. ஊட்டச்சத்துக்களை, நிணநீர் மண்டலம் மற்றும் இரத்த ஓட்ட மண்டலத்தில் கடத்தும் அமைப்பாக செயல்படுவதுடன், ஊட்டச்சத்துகளை, செல்கள், இரத்த ஓட்ட மண்டலங்கள் போன்ற உறுப்புகளுக்கு விநியோகம் செய்கிறது.
# லெவிட்சுகி எதிர் மார்சல்

**லெவிட்சுகி எதிர் மார்சல்** (*Levitsky versus Marshall*) சதுரங்கப் போட்டியில் நிகழ்ந்த ஆட்டம் ஒரு பிரபலமான சதுரங்க ஆட்டமாகக் கருதப்படுகிறது. மேற்கு போலந்தில் தற்போது விராத்கிளாவ் என்று அழைக்கப்படும் நகரத்தில் சிடீபன் லெவிட்சுகியும் பிராங் மார்சலும் 1912 ஆம் ஆண்டு சூலை 20 அன்று இப்போட்டியில் விளையாடினர் . டி.எசு.பி. காங்கிரசு அமைப்பு நடத்திய மாசுட்டர்கள் சதுரங்கப் போட்டியில் இவர்களுக்கிடையான இந்தப் போட்டி நிகழ்ந்தது. அந்த ஆட்டத்தில் வெற்றியைப் பெற்றுக் கொடுத்த மார்சலின் கடைசி நகர்வு குறித்த பல புராணக் கதைகள் தோன்றின. பார்வையாளர்கள் இவர்கள் விளையாடிய சதுரங்கப் பலகையின் மீது தங்க நானயங்களை அள்ளித் தூவினர்.. இந்நிகழ்வும் கூட பிற போட்டிகளுக்கு ஒரு போட்டியாகவும் அமைந்தது. இந்தக் குறிப்பிட்ட ஆட்டம் அமெரிக்கன் அழகு என்றும் வர்ணிக்கப்படுகிறது.  
## ஆட்டத் தொகுப்பு
பிரெஞ்சு தற்காப்பு திறப்புடன் ஆட்டம் தொடங்குகிறது. லெவிட்சுகி சில பொருத்தமற்ற நகர்வுகளை நகர்த்தி மிகப்பெரிய தவறை செய்கின்றார். இதனால் மார்சலுக்கு ஒரு காய் அதிகமாகக் கிடைக்கிறது. பதில் தாக்குதல் தொடுக்க லெவிட்சுகி பலவாறாக முயற்சிக்கின்றார். ஆனால் அதிக ஆற்றல் கொண்ட தன்னுடைய ராணியை மூன்று வெள்ளைக் காய்களால் கைப்பற்ற இயலக்கூடிய ஒரு சதுரத்திற்கு நகர்த்தி மார்சல் எதிர்பாராத ஒரு வெற்றிக்கான நகர்வை விளையாடுகிறார். இந்த நகர்வே தங்க மழையைப் பொழியச் செய்த நகர்வு என புராணங்கள் கூறுகின்றன . ஆனால் மார்சலின் மனைவி கரோலின் அப்படியேதும் நடக்கவில்லை என்று மறுப்பதாக அனைத்துலக சதுரங்க மாசுட்டர் இசுரேல் ஓரோவிட்சு தெரிவித்தார். . கருப்பு தன்னுடைய ராணியினை நகர்த்தி வைக்கும் இடம் வெள்ளையின் ராணி மற்றும் இரண்டு சிப்பாய்களால் எளிதாக்க் கைப்பற்றக் கூடிய இடமாகும். கருப்பு Qxh2 # என அச்சுறுத்துகிறது. ஆனால் கருப்பு ராணியை கைப்பற்றும் அனைத்து மூன்று வழிகளும் , மற்றும் பிற தப்பிக்கும் முயற்சிகளும் இறுதியில் வெள்ளைக்கு அதே தோல்வியைத் தரும் நகர்த்தல்களாகவே முடிகின்றன.  
:* f1 வெள்ளை யானை எங்கு நகர்த்தினாலும் 24...Qxh2+ 25.Kf1 Qh1#&#x200A;;  
:*24.f4 (அல்லது 24.f3) Ne2+ 25.Kh1 Qxh2#&#x200A;;  
:*24.hxg3 Ne2#&#x200A;;  
:*24.fxg3 Ne2+ 25.Kh1 Rxf1# பின் வரிசை இறுதி முடிவு;  
:*24.Qxg3 Ne2+ 25.Kh1 Nxg3+ 26.Kg1 (ஒருவேளை 26.fxg3 Rxf1#) Nxf1 27.gxh3 Nd2, மற்றும் கருப்பு ஒரு கூடுதல் காய் பலத்துடன் விளையாடும்.  

**0–1**  
லெவிட்சுகி தோல்விக்கு ஒப்புக் கொள்கிறார்.